b'\n_START_ARTICLE_\nKaval (riba)\n_START_SECTION_\nOpis\n_START_PARAGRAPH_\nKaval zraste v dol\xc5\xbeino do 52 cm in lahko tehta do 4 kilograme. Telo je bo\xc4\x8dno stisnjeno, trup pa je relativno visok in pokrit z velikimi, \xc4\x8dvrstimi luskami. Glava je velika. Po hrbtu je kaval temno sive barve, po bokih pa seva prehaja v temno zlato barvo. Trebuh je rumeno srebrne barve, pogosto posut s temnimi pikami._NEWLINE_V Jadranu se drsti od maja do julija, zadr\xc5\xbeuje pa se v globinah med 10 in 50 metrov. Najraje se zadr\xc5\xbeuje na skalnati podlagi, pora\xc5\xa1\xc4\x8deni z algami. \xc5\xbdivi v manj\xc5\xa1ih jatah in je po naravi dokaj pla\xc5\xa1na riba. Slabo prena\xc5\xa1a motno in hladno vodo, ob\xc4\x8dutljiv pa je tudi na onesna\xc5\xbeenje. Prehranjuje se z manj\xc5\xa1imi ribami, mehku\xc5\xbeci in raki.'